b'\n_START_ARTICLE_\nKrinkai\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 tauta \xe2\x80\x93 jotvingiai. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. 1429 m. \xc5\xa1ioje vietov\xc4\x97je buvo pastatytas dvaras kaip skirtas sustojimui Krokuvos-Gardino kelyje. 1434 m. miesto apylink\xc4\x97se \xc4\xafvyko Jogailos ir \xc5\xbdygimanto K\xc4\x99stutai\xc4\x8dio susitikimas. 1509 m. \xc5\xbdygimantas Senasis gyvenvietei suteik\xc4\x97 Krink\xc5\xb3 herb\xc4\x85, o 1522 m. dav\xc4\x97 leidim\xc4\x85 naujos ba\xc5\xbeny\xc4\x8dios statyboms. 1569 m. gyvenviet\xc4\x97 gavo miesto teises. 1706 m. mieste \xc5\xa1iaur\xc4\x97s karo metu buvo apsistoj\xc4\x99s \xc5\xa0vedijos karalius Karolis XII. Nuo XVI a. mieste prad\xc4\x97jo gyventi \xc5\xbeyd\xc5\xb3 bendruomen\xc4\x97. 1639 m. \xc5\xbeydai gavo leidim\xc4\x85 mieste pasistatyti sinagog\xc4\x85. 1789 m. mieste gyveno apie 700 \xc5\xbeyd\xc5\xb3. Tuo metu tai buvo viena i\xc5\xa1 did\xc5\xbeiausi\xc5\xb3 \xc5\xbeyd\xc5\xb3 bendruomeni\xc5\xb3 visame regione. Miesto apylink\xc4\x97se yra med\xc5\xbeioj\xc4\x99s karalius Stanislovas Augustas Poniatovskis. XVIII a. kai miest\xc4\x85 prad\xc4\x97jo valdyti Antanas Tyzenhauzas miestas labai suklest\xc4\x97jo. XIX a. mieste veik\xc4\x97 tekstil\xc4\x97s gamykla. 1860 m. atidaryta Liphartos tekstil\xc4\x97s gamykla, kurioje dirbo 106 darbuotojai. 1878 m. mieste gyveno 3336 gyventojai i\xc5\xa1 kuri\xc5\xb3 80% buvo \xc5\xbeydai. 1914 m. mieste gyveno 10000 gyventoj\xc5\xb3 i\xc5\xa1 kuri\xc5\xb3 90% buvo \xc5\xbeydai. 1905 m. \xc4\xafvyko darbinink\xc5\xb3 sukilimas, kurio metu darbininkai trumpam u\xc5\xbeem\xc4\x97 miesto vald\xc5\xbei\xc4\x85 ir paskelb\xc4\x97 Krink\xc5\xb3 Respublik\xc4\x85. Po I pasaulinio karo daugelis \xc5\xbeyd\xc5\xb3 i\xc5\xa1vyko \xc4\xaf JAV ir Palestin\xc4\x85, miesto gyventoj\xc5\xb3 skai\xc4\x8dius suma\xc5\xbe\xc4\x97jo per pus\xc4\x99. II pasaulinio karo metu didel\xc4\x97 dalis \xc5\xbeyd\xc5\xb3 buvo i\xc5\xa1tremti ir nu\xc5\xbeudyti. 1950 m. i\xc5\xa1 miesto buvo atimtos miesto teis\xc4\x97s, kurios 2009 m. buvo sugr\xc4\x85\xc5\xbeintos. Mieste yra gyven\xc4\x99s gud\xc5\xb3 ra\xc5\xa1ytojas ir poetas Sokrat Janovi\xc4\x8d. 1975-1998 m. priklaus\xc4\x97 Balstog\xc4\x97s vaivadijai.'